**Ministru kabineta noteikumu projekta "Grozījumi Ministru kabineta 2005. gada 22. marta noteikumos Nr. 201 "Korupcijas novēršanas un apkarošanas biroja nolikums"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2013. gada 3. decembra sēdē tika izskatīts informatīvais ziņojums "Par Korupcijas novēršanas un apkarošanas biroja darbību regulējošo tiesību normu efektivitāti un priekšlikumiem biroja darbības uzlabošanai". Atbilstoši Ministru kabineta sēdes lēmumam Valsts kancelejai tika uzdots sagatavot izskatīšanai Ministru kabinetā informatīvajam ziņojumam pievienoto Ministru kabineta noteikumu projektu (prot. Nr. 64 53. § 2.3. apakšpunkts) |
| 2. | Pašreizējā situācija un problēmas | Ar Ministru prezidenta 2013. gada 29. augusta rīkojumu Nr. 316 "Par darba grupu Korupcijas novēršanas un apkarošanas biroja darbības efektivitātes uzlabošanai" izveidotā darba grupa, kuras sastāvā darbojās ģenerālprokurors (darba grupas vadītājs), Valsts kancelejas direktors, Tieslietu ministrijas valsts sekretārs, Satversmes aizsardzības biroja direktors, Drošības policijas priekšnieks, kā arī biedrības "Sabiedrība par atklātību – Delna" un biedrības "Sabiedriskās politikas centrs PROVIDUS" pārstāvji, ir konstatējusi, ka Korupcijas novēršanas un apkarošanas biroja (turpmāk – Birojs) nolikumā nav noteikta Biroja priekšnieka vietnieku kompetence, deleģējot kompetences noteikšanu Biroja priekšniekam. Šāda situācija nenodrošina Biroja vadošo amatpersonu kompetences pārskatāmību, kā arī rada iekšējas nesaskaņas Biroja priekšnieka noteiktās kompetences atšķirīgas interpretācijas dēļ.Biroja nolikumā netiek atrunāta Biroja priekšnieka kompetence Biroja uzsāktajos kriminālprocesos un īstenotajos operatīvās darbības procesos, kas apgrūtina iestādes vadītāja pamatfunkcijas īstenošanu – Biroja darbības tiesiskuma nodrošināšanu |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz papildināt Biroja nolikumu, precīzi nosakot Biroja priekšnieka vietnieka korupcijas apkarošanas jautājumos un Biroja priekšnieka vietnieka korupcijas novēršanas jautājumos kompetenci. Šāds normatīvais precizējums nav pretrunā ar Korupcijas novēršanas un apkarošanas biroja likuma 4. panta trešo daļu, kas piešķir Biroja priekšniekam tiesību noteikt Biroja centrālā aparāta amatpersonu un darbinieku, kā arī teritoriālo nodaļu vadītāju pienākumus, tiesības un uzdevumus. Ar terminu "kompetence" ir jāsaprot attiecīgās amatpersonas darbības joma. Savukārt amatpersonas pienākumi, tiesības un uzdevumi tiek noteikti, lai efektīvi risinātu savas jomas (kompetences) jautājumus.Noteikumu projekts paredz papildināt Biroja nolikumu, nosakot Biroja priekšnieka kompetenci kriminālprocesā, kā arī operatīvās darbības procesā |
| 5. | Projekta izstrādē iesaistītās institūcijas | Noteikumu projektu sagatavoja darba grupa, kura izveidota ar Ministru prezidenta 2013. gada 29. augusta rīkojumu Nr. 316 "Par darba grupu Korupcijas novēršanas un apkarošanas biroja darbības efektivitātes uzlabošanai". Darba grupas sastāvā darbojās ģenerālprokurors (darba grupas vadītājs), Valsts kancelejas direktors, Tieslietu ministrijas valsts sekretārs, Satversmes aizsardzības biroja direktors, Drošības policijas priekšnieks, kā arī biedrības "Sabiedrība par atklātību – Delna" un biedrības "Sabiedriskās politikas centrs PROVIDUS" pārstāvji.Projekts izskatīts informatīvā ziņojuma ietvaros un konceptuāli atbalstīts Ministru kabineta 2013. gada 3. decembra sēdē (prot. Nr. 64 53. §) |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projektā paredzētais regulējums ir orientēts uz Biroja priekšnieku un Biroja priekšnieka vietniekiem. Paredzētais regulējums uzlabos Biroja darbības organizāciju, kas savukārt veicinās Biroja darbības efektivitāti |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un šīs līdzdalības rezultāti** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projektā ietvertā regulējuma īstenošanu nodrošinās Birojs |
| 2. | Projekta izpildes ietekme uz pārvaldes funkcijām | Projekta izpilde notiks esošo pārvaldes funkciju ietvaros |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Ministru prezidente Laimdota Straujuma

Vizē:

Valsts kancelejas direktore\_\_\_\_\_\_\_\_\_\_\_\_\_\_\_\_\_Elita Dreimane

Lācis 67082897

andris.lacis@mk.gov.lv